Már az ókorban is Kos-t úgy emlegették a történelmi feljegyzések alapján, mint "a gazdagság szigete", vagy pedig "a tengeren lebegő kert". Ez főként a minőségi termőtalajának köszönhető. Ami a mezőgazdaságát illeti főleg görögdinnyét, szőlőt és sárga dinnyét termesztenek a helyiek. A legjellemzőbb helyi különlegesség a Posia sajt (fehér sajt bárány-, vagy kecsketejből - borban készítve), pasha makaróni (rendkívül időigényes makaróniféle, valódi ételkülönlegesség), töltött cukkini virágok, pitaridia ( húslevesben főzött lasagne különlegesség), polipgolyók (húsgolyók polipból) és a helyi házi mézről sem szabad megfeledkezni. Én a görög konyhát kifejezetten imádom. Mostanság még az olasztól is jobban szeretem - Kos sem okozott csalódást ezen a téren.